شریف اہل حاجت کو بلا سوال دیتے تھے اور شرفا پروری کی وجہ سے بہت مقروض ہو گئے تھے ، وفات کے وقت اسی ہزار قرض تھا ،وفات سے پہلے لڑکوں کو بلا کر پوچھا ، تم میں سے کون میری وصیت قبول کرتا ہے ، بڑے لڑکے نے اپنے کو پیش کیا ، سعید نے کہا اگر میری وصیت قبول کرتے ہو تو میرا قرض بھی چکا نا ہوگا ، لڑکے نے پوچھا کتنا ، کہا اسی ہزار دینار ، لڑکے نے کہا اتنا قرض کس طرح ہو گیا ، کہا بیٹا ان شریفوں اورغیرت مند لوگوں کی حاجت پوری کرنے میں جو میرے پاس حاجت لے کر آتے تھے ، اورفرط خجالت سے ان کے چہرہ کا خون خشک ہوا جاتا تھا ، میں سوال کے قبل ہی ایسے لوگوں کی حاجت پوری کردیتا تھا ۔
Entity: سعید — Type: /person, /person/soldier